Susan Rice

Diplomydd Americanaidd yw Susan Elizabeth Rice (ganwyd 17 Tachwedd 1964). Hi oedd y Cynghorydd Diogelwch Cenedlaethol o 2013 i 2017 yn ystod arlywyddiaeth Barack Obama. Cyn hynny, hi oedd Llysgennad yr Unol Daleithiau i'r Cenhedloedd Unedig rhwng 2009 a 2013. 

 Gyrfa 
chwith|bawd|Rice gyda Barack Obama a Joe Biden, Rhagfyr 2008
Gwasanaethodd Rice ar bwrdd y Cyngor Diogelwch Cenedlaethol ac fel Ysgrifennydd Gwladol Cynorthwyol dros Faterion Affrica yn ystod ail dymor yr Arlywydd Bill Clinton. Cadarnhawyd Rice fel llysgennad y Cenhedloedd Unedig gan Senedd yr Unol Daleithiau trwy gydsyniad unfrydol ar 22 Ionawr 2009. 

Hi yw'r fenyw Jamaican-Americanaidd gyntaf i ddal y swydd honno. Dilynodd Rice Tom Donilon fel Cynghorydd Diogelwch Cenedlaethol. Cyhoeddwyd ymddiswyddiad Donilon ar Mehefin 5 2013.Tom Donilon resigns as Obama national security adviser Susan Rice to take over  at Washington Post.com 

Ar 8 Mawrth 2017, ymunodd Rice â Phrifysgol America fel cymrawd ymchwil ymweliadol yn yr Ysgol Gwasanaeth Rhyngwladol (SIS) yn y brifysgol. Yn ei chyfnod preswyl, roedd hi'n bwriadu gweithio ar ei llyfr nesaf a mentora myfyrwyr SIS ifanc. 

Ar 28 Mawrth 2018, penodwyd Rice i fwrdd cyfarwyddwyr yn Netflix. 

 Ras Senedd yr Unol Daleithiau 2018 ym Maine 
Ar ôl i seneddwr yr Unol Daleithiau Susan Collins o Maine bleidleisio o blaid Brett Kavanaugh dros y Goruchaf Lys, fe wnaeth Rice ystyried yn gyhoeddus her i Collins yn 2020. Ym mis Ebrill 2019, fodd bynnag, cyhoeddodd Rice na fyddai’n ceisio rhediad Senedd yn erbyn Collins yn 2020.Susan Rice Says She Won't Challenge Susan Collins in 2020, Associated Press (April 11, 2019). 

 Etholiad arlywyddol 2020 
Ym mis Gorffennaf 2020, adroddwyd yn eang bod Rice yn cael ei hystyried fel phartner i Joe Biden ar gyfer Is-Arlywydd yn etholiad cyffredinol 2020. 

 Bywyd personol 
Ganwyd Rice ar 17 Tachwedd, 1964 yn Washington, DC. Astudiodd ym Mhrifysgol Stanford a'r Coleg Newydd, Rhydychen. Americanwr Affricanaidd yw Rice yr oedd ei neiniau a theidiau mamol yn dod o Jamaica. 

 Cyfeiriadau 

Categori:Cynghorwyr Diogelwch Cenedlaethol yr Unol Daleithiau
Categori:Genedigaethau 1964